СОФИЯ, България (BulgarianMilitary.com) – 23% от бронираните автомобили (от които 48% са танкове), 80% от авиационната техника и 10% от корабите, които са на въоръжение в българската армия, са неизправни, научи BulgarianMilitary.com, цитирайки Труд.

Прочети още: МТГ Делфин, Люрсен и Финкантиери са подали оферта за построяването на два български патрулни кораба

Данните са на база Доклад за състоянието на отбраната и въоръжението, който кабинета прие на последното си редовно заседание, и внася в парламента за одобрение.

Състоянието на основното въоръжение и техниката остава критично, независимо от повишените инвестиции за поддръжка и ремонт на основни бойни платформи. Същите се експлоатират с редица ограничения, водещи до снижаване на бойната им ефективност и риск за здравето и живота на личния състав, се посочва още в доклада.

Прочети още: Съмнения за източване на „Кинтекс“ заради некачествени оръжейни сделки

Някои системи са толкова остарели, че дори и осигуряването на достатъчно финансови ресурси не е в състояние да реши проблемите с тяхната поддръжка, и експлоатация. В техническа неизправност са 23% от пътните превозни средства (от които танкове – 48%, БМП-1 – 40%, БТР-60 ПБ МД1 – 30%, автобуси – 31% и др.), 80% от авиационната техника и 10% от корабите, плаващите средства, и съоръжения, което оказва негативно влияние за поддържането, и развитието на необходимите отбранителни способности, се сочи още в документа. Прави се извода, че състоянието на отбранителните способности на армията позволява да изпълнява конституционните си задължения за гарантиране на суверенитета и териториалната цялост на страната, но с ограничения.

Прочети още: Най-новите поръчки на Ф-16 ще помогнат за ускоряване доставките за България

По отношение на личния персонал, високите нива на неокомплектованост с военнослужещи в Българската армия и Министерството на отбраната се запазват. Анализът на проведените конкурси през последните години е показал задълбочаваща се тенденция на спад на броя граждански лица, кандидати за постъпване на военна служба. От 5-6 кандидати за едно място през 2013 г. до 1 кандидат за едно място през 2016 г. и по-малко от 1 кандидат за едно място през 2017 г. и 2018 г., са установили експертите. Според тях това се дължи все още на неатрактивното заплащане в системата на отбраната, особено на войнишкия труд.

Прочети още: 38-мия български контингент от състава на НАТО заминава за участие в международната мисия „Решителна подкрепа“

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Редакционен екип

Източник: Труд